90. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 307 της 11 Απρ./5 Μαΐου 1978 (ΦΕΚ Α΄ 65) Περί επεκτάσεως των διατάξεων του Νόμ. 103/1975 και επί των τακτικών υπαλλήλων του Οργανισμού Απασχολήσεως Εργατικού Δυναμικού (Ο.Α.Ε.Δ.), οίτινες τυγχάνουν υποχρεωτικώς ησφαλισμένοι εις τον Λογαριασμόν Προνοίας του Προσωπικού του Ι.Κ.Α. Έχοντες υπ’ όψει: 1.Τας διατάξεις της παρ. β΄ του άρθρου 3 του Ν. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Την γνώμην του Διοικητικού Συμβουλίου του Οργανισμού Απασχολήσεως Εργατικού Δυναμικού, ληφθείσαν κατά την υπ’ αριθ. 146/3.12.76 συνεδρίασιν αυτού. 3.Την υπ’ αριθ. 101/1978 γνωμοδότησιν του Συμβουλίου της Επικρατείας, προτάσει των επί της Εργασίας και Κοινωνικών Υπηρεσιών Υπουργών, αποφασίζομεν: Άρθρον 1. 1.Οι τακτικοί υπάλληλοι του Οργανισμού Απασχολήσεως Εργατικού Δυναμικού (Ο.Α.Ε.Δ.), αίτινες τυγχάνουν υποχρεωτικώς ησφαλισμένοι, παρά τω Λογαριασμώ Προνοίας του Προσωπικού του Ι.Κ.Α., παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα ή αι επιστρεφόμεναι εισφοραί υπολείπονται της αποζημιώσεως της προβλεπομένης υπό του Ν. 103/75, να λάβουν παρά του Οργανισμού Απασχολήσεως Εργατικού Δυναμικού την προκύπτουσαν διαφοράν μεταξύ του εφ’ άπαξ βοηθήματος ή των επιστρεπτέων εισφορών του Λογαριασμού Προνοίας του Προσωπικού του Ι.Κ.Α. και της δια του ως άνω Νόμου καθοριζομένης αποζημιώσεως. 2.Ως χρόνος υπηρεσίας δια τον υπολογισμόν της αποζημιώσεως του άρθρου 1 του Ν. 103/75 λαμβάνεται ο χρόνος της, παρά τω Ο.Α.Ε.Δ. ή συγχωνευθέντι εις τούτον Οργανισμώ, υπηρεσίας του ησφαλισμένου της ληφθείσης υπ’ όψιν δια την, εκ του Λογαριασμού Προνοίας του Προσωπικού του Ι.Κ.Α., απονομήν εφ’ άπαξ χρηματικού βοηθήματος ή επιστροφής εισφορών, ως και ο παρά τω Δημοσίω ή ετέρω Ν.Π.Δ.Δ. χρόνος υπηρεσίας αυτού ο αναγνωριζόμενος ως συντάξιμος κατά τας περί συνταξιοδοτήσεως του προσωπικού του ΟΑΕΔ διατάξεις. 3.Του ως άνω συμπληρωματικού βοηθήματος, εις περίπτωσιν εν υπηρεσία θανάτου του ησφαλισμένου δικαιούνται η χήρα και τα τέκνα αυτού, έκαστος κατά το ποσοστόν του κληρονομικού δικαιώματος αυτών, εφ’ όσον ο αποθανών εδικαιούτο συντάξεως. Άρθρον 2. 1.Επί του συνόλου των τακτικών αποδοχών και των πάσης φύσεως αμοιβών και απολαβών των υπαγομένων εις την ρύθμισιν του παρόντος Π.Δ/τος υπαλλήλων των εχόντων συμπληρώσει 10ετή τουλάχιστον υπηρεσίαν επιβάλλεται κράτησις εκ ποσοστού 1% υπέρ του Οργανισμού Απασχολήσεως Εργατικού Δυναμικού. Η κράτησις αύτη αποτελεί έσοδον του Οργανισμού Απασχολήσεως Εργατικού Δυναμικού αναγραφόμενον εις τον προϋπολογισμόν του κατά τας κειμένας διατάξεις περί λογιστικού των Ν.Π.Δ.Δ. δια σχηματισμόν κεφαλαίου αποζημιώσεως των εξερχόμενων υπαλλήλων του. 2.Εν περιπτώσει ανεπαρκείας του ούτω σχηματιζομένου κεφαλαίου δια την καταβολήν της διαφοράς αποζημιώσεως, συμπληρούται τούτο κατά το υπολειπόμενον ποσόν παρά του Οργανισμού Απασχολήσεως Εργατικού Δυναμικού, αναγραφομένης προς τούτο κατ’ έτος εις τον Προϋπολογισμόν του σχετικής πιστώσεως με δικαίωμα πάντοτε του Οργανισμού τούτου να αναλαμβάνη το παρ’ αυτού εισενεχθέν ποσόν (Αντί για τη σελ. 98,637(α) Σελ. 98,637(β) Τεύχος 750-Σελ. 55 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.90 εκ του κατά την παράγραφον 1 του παρόντος άρθρου προς τον σκοπόν τούτον, σχηματιζομένου κεφαλαίου. Άρθρον 3. Εάν κατά την αποχώρησιν εκ της Υπηρεσίας δεν προκύπτη συμπληρωματικόν βοήθημα ή τούτο είναι μικρότερον των κατά το προηγούμενον άρθρον καταβληθεισών εισφορών υφ’ εκάστου των ησφαλισμένων, επιστρέφεται το σύνολον ή η διαφορά των επί πλέον καταβληθεισών εισφορών εις τους ησφαλισμένους ατόκως. Άρθρον 4. Η ισχύς του παρόντος άρχεται από της ισχύος του Ν. 103/75. Εις τους επί της Εργασίας και Κοινωνικών Υπηρεσιών Υπουργούς, ανατίθεμεν την δημοσίευσιν και εκτέλεσιν του παρόντος Π. Διατάγματος. 